Waar is die stem? Dis n probleem. Ek moet weer in die skryf inkom. Ek weet dit help. Die stem is seker so kak bang soos ek is… vir die jaar wat voorle...
Mens is altyd so positief deur die Feesseisoen, oor die nuwe jaar wat voorle. En as hy hier is…ja. Ek moes bieg.
Bang vir die onbekende. Seker. Bang vir mislukking. Seker. Bang vir die noodlot. Sekerlik.
Mens moenie bang wees nie, ek weet. Dis menslik. Gesond.
Hou my op my tone, soos altyd.
Geloof. Ek weet.
Dis okay. Menslik. Alles sal okay wees. Ek weet.
Die lewe is nie 'n lewe sonder verrassings en kinkels nie. Ek weet.
Die donker word nie skadu's sonder lig nie. Ek weet.
En daar gaan die tweede koppie koffie alweer, soos my nuwe jaars voorneme.
Dis okay. Darm sneak ek nie 'n whiskey in die oggende nie.
Ek wonder of dit sou makliker wees as ek 'n kunstenaar erens in die Karoo was.
Klein dorpie, groot geluk.
Nee. Seker nie. Sou ek dan weet wat ek weet? Seker nie.
Gaan ek nou aan asof ek 'n harde lewe het! Ha!
Die lewe is goed. Ek werk vir myself. Vir die eerstekeer in my lewe kan ek se dat ek doen wat ek nogaltyd wou doen.
Julu hang weer aan my stoel. Dat ek vir hom die oorskiet doggy bag van Saterdag gee.
Ek is geseend. Nie baie mense kan se dat hul doen wat hul wil nie. En dis pressies wat ek nou doen. So arrogant soos wat dit klink.
Niks keer jou nie.
Gelukkig het ek dit besef. Niks keer niemand om te doen wat mens wil doen nie.
Die geheim? Ek het nie al die antwoorde nie. Maar die een weet ek. As jy jou kop op dit sit, en glo, dan sal jy dit kry.
Jy moet weet wat jy wil he.
…En moontlik nie altyd in die vorm wat jy gehoop het nie… Dalk beter, dalk met 'n bietjie opoffering
Maar jy moet weet wat jy wil he. Ek het die vakansie geleer van 'maar' en 'sou', mens moet dit uithaal. Uit jou lewe. Soos 'hoop'.
…Beste Usha, Ek hoop dit gaan goed met jou…
…Beste Usha, Ek glo dit gaan goed met jou…
Met moeite, opoffering, onderhandeling, keuses in geloof en harde werk. Ja harde werk. Jy kan nie bakkies hande staan en verwag dat dit net in jou skoot val nie. Gladnie. Neewat. Met daai een sal jy nie ver kom nie.
Moeite. Sonder moeite, gaan goed kak uitdraai.
Opofferring. Daar is altyd die een. Minder geld vir vryheid. Meer huur vir minder traffic. Minder social vir meer geld. Harder werk vir meer geld. En wat so wonderlik is oor opofferinge is dat die wiel draai.
Onderhandeling. Onderhandel met jou geliefde, jou familie, die galery, die klient, mede kunstenaars, en vir party maar nognie vir my - jou kinders. Ek kan dink dat onderhandeling met kinders 'n moeillike situasie is, ek moet nog daar kom. En dis seker waar opoffering en onderhandeling ontmoet.
Balans. Mens moet 'n balans handhaaf. Altyd. Vir die een doen jy dieselfde as vir die ander. Dis nie altyd so maklik nie. Ek weet.
Dan kom keuses in geloof. Jy hoop nie. Jy glo. Glo en vir jou sal gegee word. En weereens. Dalk nie in dieselfde vorm wat jy gevra het nie, dalk nie nou nie. Maar erins sal jy daai déjà vu kry. En weet dat jy in die regte plek op die regte tyd is.
En as jy dit nie kry. Is dit nie vir jou bedoel nie…of, en jy sal weet, as jy nie genoeg moeite gedoen het nie.
Jy is waar jy moet wees, op hierdie tyd en plek.
Is jy waar jy moet wees. Deur jou keuses in geloof.
Niks kom sonder harde werk nie. Harde werk in jou ingesteldheid. Jou take vir elke dag. Jou dryfkrag. Roetine. Dissipline.